Viesytė
Viesytė (latv. Viesīte) – miestas pietų Latvijoje, Jekabpilio savivaldybėje, 30 km nuo Jėkabpilio. 1537 gyventojai (2021 m.). Siuvimo pramonė. Išlikę siaurojo geležinkelio objektai. Veikia liuteronų bažnyčia, kultūros namai, mokykla. Viesytė įkurta 1890 m. Iki 1925 m. vadinta Ažumiestu (Āžumiests, 'Ožių miestelis'), Ekengrave (vok. Eckengrafen). 1916–1972 m. buvo siaurojo geležinkelio mazgas. 2009–2021 m. buvo Viesytės savivaldybės centras.